चंडीगढ़. प्रेमिका की खातिर उसके पति और सास की 18 अप्रैल को सोनीपत में सरकारी एसएलआर से गोली मारकर हत्या करने वाले कांस्टेबल बसंत और उसकी माशूका सरिता ने नाइट चेकिंग कर रहे इंस्पेक्टर सुच्चा सिंह की सेक्टर 17 में चाकू गोदकर हत्या कर दी, जबकि सुच्चा सिंह के ड्राइवर होमगार्ड जतिंदर पर भी वार किए। खैर जतिंदर बच गया।
इसके बाद दोनों आरोपी इंस्पेक्टर सुच्चा सिंह की इंटरसेप्टर जिप्सी लेकर फरार हो गए।
जब सुच्चा सिंह पर हमला हुआ, तो हाथ में एसएलआर लेकर तैनात जिला अदालत में संतरी अनिल कुमार मूकदर्शक बना रहा। जबकि आरोपी बसंत और सरिता दोनों को जिप्सी से धकेलकर फरार हो गए। इसके बावजूद अनिल ने पुलिस कंट्रोलरूम को फोन कर जानकारी तक नहीं दी,सूचना घायल होमगार्ड जवान जतिंदर ने फोन कर दी।
hin_Deva hin_Deva hin_Deva